ai4bharat/Pralekha huggingface dataset:
ఆర్థిక మంత్రిత్వ శాఖ
సెక్యూరిటీస్ఎండ్ ఎక్చేంజ్ బోర్డ్ ఆఫ్ ఇండియా కు మరియు ఫైనాన్శియల్ రెగ్యులేటరీ కమిశన్, మంగోలియా కు మధ్యద్వైపాక్షిక అవగాహన పూర్వక ఒప్పంద పత్రం  పై సంతకాలు చేసేందుకు ఆమోదంతెలిపిన మంత్రిమండలి
సెక్యూరిటీస్ ఎండ్ ఎక్చేంజ్ బోర్డ్ ఆఫ్ ఇండియా  కి మరియు మంగోలియా కు చెందిన ఫైనాన్శియల్ రెగ్యులేటరీ కమిశన్  కి మధ్య ద్వైపాక్షిక అవగాహన పూర్వక ఒప్పంద పత్రం  పై సంతకాలు చేసే ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న జరిగిన కేంద్ర మంత్రివర్గ సమావేశం ఆమోదం తెలిపింది.
ప్రధాన ప్రభావం:
ఎస్ఇబిఐ  మాదిరిగానే ఎఫ్ ఆర్ సి అనేది ఇంటర్ నేశనల్ ఆర్గనైజేశన్ ఆఫ్ సెక్యూరిటీస్ కమిశన్ స్ మల్టిలేటరల్ ఎమ్ఒయు  లో సహ సంతకందారు గా ఉంది. ఏమైనా, ఐఒఎస్ సిఒ ఎమ్ఎమ్ఒయు పరిధి లో సాంకేతిక సహాయాని కి సంబంధించిన ఏర్పాటు ఏదీ లేదు. ప్రతిపాదిత ద్వైపాక్షిక ఎమ్ఒయు సమాచారాన్ని వెల్లడి చేసుకొనే ఫ్రేమ్ వర్క్ ను పటిష్ట పరచడం లో తోడ్పడటాని కి అదనం గా సెక్యూరిటీ చట్టాల ను ప్రభావవంతమైన రీతి లో అమలు చేయడాని కి తోడ్పడుతుంది. అంతేకాకుండా, ఒక సాంకేతిక పరమైనటువంటి సహాయాన్ని అందించే కార్యక్రమం ప్రారంభించడం లో కూడా సహాయకారి గా ఉంటుంది. ఈ సాంకేతిక సహాయ కార్యక్రమం వల్ల ప్రాధికార సంస్థల కు కేపిటల్ మార్కెట్ లు, సామర్ధ్య నిర్మాణ కార్యకలాపాలు, సిబ్బంది కి శిక్షణ కార్యక్రమాలతో ముడిపడ్డ అంశాల లో సంప్రదింపుల మాధ్యమం ద్వారా మేలు కలగనుంది.
పూర్వరంగం:
భారతదేశం లో సెక్యూరిటీస్ మార్కెట్ లను క్రమబద్ధం చేయడం కోసం సెక్యూరీటీస్ ఎండ్ ఎక్చేంజ్ బోర్డ్ ఆఫ్ ఇండియా చట్టం, 1992 ప్రకారం సెక్యూరిటీస్ ఎండ్ ఎక్చేంజి బోర్డు ఆఫ్ ఇండియా  ని ఏర్పాటు చేయడం జరిగింది. సెబి యొక్క ఉద్దేశ్యాలు ఏమిటి అంటే ఇన్వెస్టర్ ల ప్రయోజనాన్ని పరిరక్షించడం తో పాటు భారతదేశం లో సెక్యూరిటీస్ మార్కెట్ ల అభివృద్ధి ని ప్రోత్సహించడం మరియు ఆ మార్కెట్ లను క్రమబద్ధం చేయడమూను. సెబి చట్టం, 2022 లోని 11వ సెక్శన్ యొక్క సబ్ సెక్శన్  తాలూకు  క్లాజు అనేది బోర్డు విధుల ను పోలిన ఇతర ప్రాధికార సంస్థల కు అవి భారతదేశం లో, లేదా విదేశాల లో సెక్యూరిటీస్ చట్టాల కు సంబంధించిన ఉల్లంఘనల ను ఆపడం లేదా దర్యాప్తు జరపడానికి సంబంధించిన వ్యవహారాల లో సమాచారాన్ని ఇవ్వడానికి/ఆయా సంస్థల నుంచి సమాచారాన్ని సేకరించడాని కి అధికారాల ను దఖలు పరుస్తుంది. భారతదేశాని కి వెలుపల ఏదైనా ప్రాధికార సంస్థ కు ఏ సమాచారాన్ని అయినా ఇవ్వడం కోసం, సెబి కేంద్ర ప్రభుత్వం యొక్క ముందస్తు అనుమతి తో సదరు ప్రాధికార సంస్థ తో ఒక వ్యవస్థ ను లేదా అవగాహన ను కుదుర్చుకోవచ్చు. ఈ నేపథ్యం లో, పరస్పర సహకారం మరియు సాంకేతిక సహాయం ల కోసం ఒక ద్వైపాక్షిక ఎమ్ఒయు పై సంతకాలు చేయవలసింది గా సెబి ని ఎఫ్ఆర్ సి అభ్యర్థించింది. ఇప్పటి వరకు సెబి ఇతర దేశాల కేపిటల్ మార్కెట్ నియంత్రణదారు సంస్థల తో 27 ద్వైపాక్షిక ఎమ్ఒయు ల పై సంతకాలు చేసింది.
ఫైనాన్శియల్ రెగ్యులేటరీ కమిశన్  అనేది 2006వ సంవత్సరం లో ఏర్పాటైన పార్లమెంటరీ ప్రాధికార సంస్థ. ఇది సెక్యూరిటీస్ మార్కెట్ స్, బీమా మరియు సూక్ష్మ ఆర్థిక సహాయం రంగం లోని పాత్రధారులు సహా నాన్- బ్యాంక్ సెక్టర్ లను పర్యవేక్షించడం, క్రమబద్ధం చేయడం అనే బాధ్యతలను కలిగివుంది. స్థిరమైనటువంటి మరయు సుదృఢ ఆర్థిక బజారు లను అందించే బాధ్యత ను కూడా ఎఫ్ ఆర్ సి దే. కమిశన్ నాన్- బ్యాంక్ ఫైనాన్శియల్ ఇన్ స్టిట్యూశన్స్, బీమా కంపెనీలు మరియు మధ్యవర్తి సంస్థ లు, సెక్యూరిటీస్ సంస్థ లు మరియు పొదుపు, ఇంకా రుణ సహకార సమితుల పై తన అధికారాల ను వినియోగిస్తుంది. దీనితో పాటు, ఇది వ్యక్తిగత ఫైనాన్శియల్ మార్కెట్ క్లయింట్ ల  యొక్క హక్కుల కు పూచీ పడుతుంది. అంతేకాకుండా, ఆర్థిక సహాయం రంగం లో ఎటువంటి అవకతవకల కు ఆస్కారం లేకుండా సురక్ష ను కల్పిస్తుంది.
ఆరోగ్య, కుటుంబ సంక్షేమ మంత్రిత్వ శాఖ
83 కోట్ల డోసుల మైలురాయిని దాటిన భారతదేశ కొవిడ్-19 టీకా కార్యక్రమం
గత 24 గంటల్లో 71 లక్షలకుపైగా డోసులు నిర్వహణ
97.77 శాతానికి చేరిన రికవరీ రేటు
గత 24 గంటల్లో 31,923 కొత్త కేసులు నమోదు
మొత్తం కేసుల్లో క్రియాశీల కేసులు  0.90 శాతం
వారపు పాజిటివిటీ రేటు  గత 90 రోజులుగా 3 శాతం కంటే తక్కువ
దేశంలో కొవిడ్-19 టీకా కార్యక్రమం నిన్నటితో 83 కోట్ల డోసుల మైలురాయిని దాటింది. ఈ రోజు ఉదయం 7 గంటల వరకు తాత్కాలిక సమాచారం ప్రకారం; గత 24 గంటల్లో ఇచ్చిన 71,38,205 డోసులతో కలిపి, మొత్తంగా 83 కోట్ల డోసులను  టీకా కార్యక్రమం అధిగమించింది. 81,69,260 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,70,205
|
|
రెండో డోసు
|
|
87,85,834
|
|
ఫ్రంట్లైన్ వర్కర్లు
|
|
మొదటి డోసు
|
|
1,83,47,309
|
|
రెండో డోసు
|
|
1,46,71,244
|
|
18-44 ఏళ్ల వారు
|
|
మొదటి డోసు
|
|
33,77,76,289
|
|
రెండో డోసు
|
|
6,69,10,347
|
|
45-59 ఏళ్ల వారు
|
|
మొదటి డోసు
|
|
15,37,13,610
|
|
రెండో డోసు
|
|
7,15,16,250
|
|
60 ఏళ్లు పైబడినవారు
|
|
మొదటి డోసు
|
|
9,83,05,587
|
|
రెండో డోసు
|
|
5,35,93,374
|
|
మొత్తం
|
|
83,39,90,049
గత 24 గంటల్లో 31,990 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,28,15,731 కు పెరిగింది.
దేశవ్యాప్త రికవరీ రేటు 97.77 శాతానికి చేరింది. 2020 మార్చి తర్వాత ఇది గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 88వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 31,923 కొత్త కేసులు నమోదయ్యాయి.
ప్రస్తుత యాక్టివ్ కేసుల సంఖ్య 3,01,640. దేశంలోని మొత్తం పాజిటివ్ కేసుల్లో ఇది 0.90 శాతం. 2020 మార్చి తర్వాత దేశంలోని క్రియాశీల కేసుల్లో ఇదే కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 15,27,443 పరీక్షలు చేశారు. దేశవ్యాప్తంగా ఇప్పటివరకు 55.83 కోట్లకుపైగా  పరీక్షలు నిర్వహించారు.
వారపు పాజిటివిటీ రేటు 2.11 శాతంగా ఉంది. గత 90 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 2.09 శాతంగా ఉంది. రోజువారీ పాజిటివిటీ రేటు గత 24 రోజులుగా 3 శాతం కంటే తక్కువగా, 107 రోజులుగా 5 శాతం కంటే తక్కువగా నమోదవుతోంది.
ప్రధాన మంత్రి కార్యాలయం
హాకీ ప్రపంచ కప్-2023 నేపథ్యంలో అన్ని దేశాల జట్లకూ ప్రధాని శుభాకాంక్షలు
ఒడిషాలో హాకీ ప్రపంచ కప్-2023 పోటీలు ప్రారంభం కానున్న నేపథ్యంలో అన్ని దేశాల జట్లకూ ప్రధానమంత్రి శ్రీ నరేంద్ర మోదీ శుభాకాంక్షలు తెలిపారు.
ఈ మేరకు ఒక ట్వీట్ ద్వారా పంపిన సందేశంలో:
“ఒడిషాలో హాకీ ప్రపంచ కప్-2023 ప్రారంభం కానున్న నేపథ్యంలో పాల్గొనే జట్లన్నిటికీ నా శుభాకాంక్షలు. ఈ టోర్నమెంటు క్రీడా స్ఫూర్తిని మరింత బలోపేతం చేయాలని, చూడచక్కని హాకీ క్రీడకు ఇది మరింత ప్రాచుర్యం తేవాలని ఆకాంక్షిస్తున్నాను. ఈ పోటీలను నిర్వహిస్తుండటంపై భారతదేశం ఎంతో గర్విస్తోంది” అని ప్రధాని పేర్కొన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
పాఠ్యప్రణాళికలో భారతీయ ప్రమాణాలను ప్రవేశపెట్టేందుకు దేశంలోని ఆరు అగ్ర ఇంజినీరింగ్ సంస్థలతో అవగాహనా ఒప్పందాన్ని కుదుర్చుకున్న బిఐఎస్
ఈ సంస్థలలో బిఐఎస్ స్టాండర్డైజేషన్ చైర్ ప్రొఫెసర్ ఏర్పాటు
తమ పాఠ్యప్రణాళికలో భారతీయ ప్రమాణాలను పొందుపరిచేందుకు భారతదేశానికి చెందిన ఆరు అగ్ర ఇంజినీరింగ్ విద్యా సంస్థలతో బ్యూరో ఆఫ్ ఇండియన్ స్టాండర్డ్స్  అవగాహనా ఒప్పందంపై సంతకాలు చేసింది. విద్యారంగంలో చురుకైన భాగస్వామ్యాన్ని పొందేందుకై ప్రముఖ సంస్థలతో బిఐఎస్ పరస్పర చర్యలను సంస్థాగతం చేసే దిశగా చేపట్టిన చొరవ ఇది.
ఇండియన్ ఇనిస్టిట్యూట్ ఆఫ్ టెక్నాలజీ బిహెచ్యు, మాలవియా నేషనల్ ఇనిస్టిట్యూట్ ఆఫ్ టెక్నాలజీ జైపూర్, ఇండియన్ ఇనిస్టిట్యూట్ ఆఫ్ టెక్నాలజీ ఇండోర్, ఇండియన్ ఇనిస్టిట్యూట్ ఆఫ్ టెక్నాలజీ పాట్నా, ఇండియన్ ఇనిస్టిట్యూట్ ఆఫ్ టెక్నాలజీ మద్రాస్, నేషనల్ ఇనిస్టిట్యూట్ ఆఫ్ టెక్నాలజీ తిరుచ్చిలలో బిఐఎస్ స్టాండర్డైజేషన్ చైర్ ప్రొఫెసర్ను ఏర్పాటు చేసేందుకు 28 నవంబర్ 2022న ఈ అవగాహనా ఒప్పందాన్ని కుదర్చుకుంది.
ఈ ఏర్పాటు ఆయా సంస్థలలో సైన్స్ క్షేత్రం, వివిధ శాస్త్రాలలో బోధన, పరిశోధన & అభివృద్ధిలో నైపుణ్యాన్ని, నాయకత్వాన్ని ప్రోత్సహిస్తుంది.
PIB Headquarters
రాజ్ భవన్ సిబ్బంది పిల్లలకు ఇఫ్లూ ఆధ్వర్యం లో ఆంగ్ల భాష లో శిక్షణ
‘‘ఎక్సెల్ విత్ ఇంగ్లీష్’’ పేరుతో ఒక నెల రోజుల వ్యవధి కలిగిన కోర్సును హైదరాబాద్ లో గల రాజ్భవన్ సిబ్బంది యొక్క పిల్లల కు ఇంగ్లీష్ అండ్ ఫారిన్ లాంగ్వేజెస్ యూనివర్సిటీ  మొదలు పెట్టింది. దీనిని విశ్వవిద్యాలయం ఉప కులపతి ప్రొఫెసర్ ఇ. సురేశ్ కుమార్ సోమవారం నాడు ప్రారంభించారు. ఆంధ్ర ప్రదేశ్, తెలంగాణ రాష్ట్రాల గవర్నర్ శ్రీ ఇ.ఎస్.ఎల్. నరసింహన్ తో ఈ నెల 10వ తేదీన ఇఫ్లూ వైస్ ఛాన్సలర్ భేటీ అయిన తరువాత ఈ కోర్సును ప్రారంభించడమైంది. ఈ కోర్సు లో భాగం గా బాలల కు ఆంగ్ల భాష లో మౌలికమైన కమ్యూనికేశన్ స్కిల్స్ తో పాటు, ఇంగ్లీషు ఉచ్చారణ లో అభ్యాస తరగతుల ను నిర్వహిస్తారు. దీనికి తోడు యూనివర్సిటీ కి చెందిన మ్యూజిక్ క్లబ్ లో బాలల కు శిక్షణ ను ఇవ్వనున్నారు. ఈ కోర్సు పాఠ్యాంశాలలో వినడం, మాట్లాడడం, చదవడం, ఇంకా వ్రాయడం  తాలూకు నైపుణ్యాల ను గురించి విద్యార్థుల కు బోధిస్తారు.
(Visitor Counter : 78
విదేశీ వ్యవహారాల మంత్రిత్వ శాఖ
‘‘ప్రత్యేకమైన నైపుణ్యం కలిగిన శ్రామికుడి’’ అంశం లో భాగస్వామ్యానికి సంబంధించి భారతదేశానికి, జపాన్ కు మధ్య సహకార పూర్వక ఒప్పంద పత్రం పై సంతకాలకు ఆమోదం తెలిపిన మంత్రిమండలి
‘‘ప్రత్యేక నైపుణ్యం కలిగిన శ్రామికుడి’’ అంశం లో భాగస్వామ్యానికి సంబంధించిన సముచిత వ్యవస్థ నిర్వహణ కు ఉద్దేశించిన ఒక ప్రాథమిక స్వరూపం పై భారతదేశం ప్రభుత్వానికి, జపాన్ ప్రభుత్వానికి మధ్య ఒక సహకార పూర్వక ఒప్పంద పత్రం పై సంతకాల కు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
వివరాలు:
నైపుణ్యం కలిగిన భారతీయ శ్రామికులను పంపడానికి, వారిని స్వీకరించడానికి భారతదేశం, జపాన్ ల మధ్య భాగస్వామ్యం, సహకారం ల తాలూకు ఒక సంస్థాగత యంత్రాంగానికి ప్రస్తుత సహకార పూర్వక ఒప్పందం చోటు కల్పిస్తుంది. ఈ వర్కర్ లు జపాన్ లో పద్నాలుగు ప్రత్యేక రంగాల లో పని చేయడానికి అవసరమైన విశిష్ట నైపుణ్యం తో పాటు జపాన్ భాష తాలూకు పరీక్ష లో కూడా అర్హత ను సంపాదించుకొని ఉంటారు. ఈ భారతీయ శ్రామికులకు ‘‘స్పెసిఫైడ్ స్కిల్డ్ వర్కర్’’ పేరు తో ఒక కొత్త నివాస హోదా ను జపాన్ ప్రభుత్వం మంజూరు చేయనుంది.
అమలు వ్యూహం:
ఈ ఎమ్ఒసి అమలుకు సంబంధించిన తదుపరి చర్యలను తీసుకోవడానికి గాను ఒక సంయుక్త కార్యాచరణ సమూహాన్ని, ఈ ఎమ్ఒసి లో భాగంగా, ఏర్పాటు చేయడం జరుగుతుంది.
ప్రధాన ప్రభావం:
ఈ సహకార పూర్వక ఒప్పందం  ప్రజలకు-ప్రజలకు మధ్య సంబంధాలను పెంపొందిస్తుంది. శ్రామికులు, వృత్తి నైపుణ్యం కలిగిన వారు భారతదేశం నుంచి జపాన్ కు రాకపోకలను జరపడాన్ని ప్రోత్సహిస్తుంది.
లబ్ధిదారులు:
పద్నాలుగు రంగాలకు చెందిన నిపుణులైన భారతీయ శ్రామికులకు జపాన్ లో పని చేసేందుకు ఇప్పటి కంటే ఎక్కువగా ఉద్యోగ అవకాశాలు దక్కనున్నాయి. ఆ పద్నాలుగు రంగాలలో.. నర్సింగ్ కేర్; భవనాలను శుభ్రపరచడం; మెటీరియల్ ప్రోసెసింగ్ పరిశ్రమ; పరిశ్రమల లో ఉపయోగించే యంత్రాల తయారీ; విద్యుత్తు, ఎలక్ట్రానిక్ సమాచారానికి సంబంధించిన పరిశ్రమ; నిర్మాణ రంగం; నౌకా నిర్మాణం మరియు నౌకలకు సంబంధించిన పరిశ్రమ; ఆటోమొబైల్ నిర్వహణ; విమానయానం; లాడ్జింగ్ రంగం; వ్యవసాయ రంగం; మత్స్య పరిశ్రమ; ఆహారం మరియు పానీయాల తయారీ పరిశ్రమ; ఆహార సేవల పరిశ్రమ.. వంటి రంగాలు ఉన్నాయి.
హోం మంత్రిత్వ శాఖ
నేర సంబంధ అంశాల్లో పరస్పరం న్యాయ సహాయాన్ని అందజేసుకోవడం పై భారతదేశానికి, మొరాకో కు మధ్య ఒప్పందానికి ఆమోదం తెలిపిన మంత్రివర్గం
నేర సంబంధ అంశాల్లో పరస్పరం న్యాయ సహాయాన్ని అందజేసుకోవడం పై భారతదేశానికి, మొరాకో కు మధ్య ఒప్పందానికి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
లాభాలు:
ఈ ఒప్పందం నేర విచారణ, ఆచూకీ తీయడం, నిర్భంధించడం, జప్తు చేయడం లేదా స్వాధీనం లోకి తీసుకోవడం, ఇంకా దర్యాప్తు చేయడం వంటి వాటి లో భారతదేశానికి, మొరాకో కు మధ్య ద్వైపాక్షిక సహకారానికి ఒక స్థూలమైన ఫ్రేమ్ వర్క్ ను అందజేయనుంది. నేర విచారణ లోను, దర్యాప్తు లోను ప్రభావశీలత ను పెంపొందించడం తో పాటు సమాజం యొక్క సమగ్ర వికాసానికి అత్యావశ్యకమైన శాంతియుత వాతావరణాన్ని కల్పించడం ఈ ఒప్పందం ధ్యేయాలలో భాగం గా ఉన్నాయి. ఈ ఒప్పందం వ్యవస్థీకృత నేరగాళ్ళ మరియు ఉగ్రవాదుల వ్యవహార సరళి కి సంబంధించి ఉత్తమమైన అంతర్ దృష్టి ని పొందడంలో తన వంతు పాత్ర ను నిర్వర్తించగలుగుతుంది. ఆంతరంగిక భద్రత రంగం లో చక్కని విధాన నిర్ణయాల ను తీసుకోవడం లో ఈ అంతర్ దృష్టి ని ఉపయోగించుకొనేందుకు వీలు ఉంటుంది.
(
రసాయనాలు, ఎరువుల మంత్రిత్వ శాఖ
ఎరువుల సబ్సిడీని ఒకసారికి పెంచుతూ రైతు అనుకూల చరిత్రాత్మక నిర్ణయం ప్రకటించిన ప్రభుత్వం డిఎపి ఎరువుపై సబ్సిడీ 140 శాతం పెంపు
ఖరీఫ్ సీజన్లో ప్రభుత్వం అదనంగా 14,775 కోట్ల రూపాయలు ఇందుకు వెచ్చించనుంది.
డిఎపి, ఇతర పి అండ్ కె ఎరువులకు సబ్సిడీని పెంచినందకు ప్రధానమంత్రికి కృతజ్ఞతలు తెలిపిన శ్రీ డి.వి.సదానంద గౌడ
ప్రధానమంత్రి శ్రీ నరేంద్ర మోదీ, డిఎపి, ఇతర పి అండ్ కె ఎరువులకు ఒకసారికి సబ్సిడీని పెంచుతూ తీసుకున్న చరిత్రాత్మక నిర్ణయానికి కేంద్ర రసాయనాలు, ఎరువుల శాఖ మంత్రి శ్రీ డి.వి.సదానంద గౌడ ఈరోజు ప్రధానమంత్రికి తన హృదయపూర్వక కృతజ్ఞతలు తెలియజేశారు. ఇది లక్షలాదిమంది రైతులకు ప్రయోజనం కలిగించనున్నట్టు ఆయన తెలిపారు.
ఫాస్ఫాటిక్, పొటాసిక్  ఎరువులను డీ కంట్రోల్ కింద ఉన్నందున తయారీదారులు తమ ఉత్పత్తుల ఎం.ఆర్.పి ధరను నిర్ణయించుకునే అధికారం కలిగి ఉన్నారరు. ఇటీవలి నెలల్లో అంతర్జాతీయంగా డిఎపి వంటి ఎరువుల ధరలు , దాని ముడి పదార్ధమైన ఫాస్ఫారిక్ యాసిడ్, అమ్మోనియా, సల్ఫర్ల ధరలు సుమారు 60 నుంచి 70 శాతం పెరిగాయి. దీనితో దేశీయంగా వీటి ధరలపై ఒత్తిడి కల్పిస్తోంది. ఎరువుల కంపెనీలు డిఎపి ధరను 1900 రూపాయయల గరిష్ఠ చిల్లర ధర వద్ద అమ్ముతున్నట్టు ఏప్రిల్ లో వార్తలు వచ్చాయి. మార్చినెలతో పోలిస్తే ఇది ప్రతి బ్యాగ్కు 700రూపాయల ధర పెరుగుదల కింద లెక్క. అలాగే దేశీయంగా పి అండ్ కె ఎరువుల ధరలు కూడా సుమారు 50 శాతం పెరిగాయి. వ్యవసాయ కార్యకలాపాలకు ఎరువులు కీలకమైనది కావడంతో ధరల పెరగుదల రైతులకు ఇబ్బంది కరంగా మారింది.
దీనిని దృష్టిలో ఉంచుకుని , రైతుల ప్రయోజనాలను కాపాడేందుకు , వారి కష్టాలను తీర్చేందుకు సకాలంలో , సానుకూల నిర్ణయం తీసుకుంది. ఇందుకు సంబంధించి ప్రధానమంత్రి శ్రీ నరేంద్ర మోదీ అధ్యక్షతన 2021 మే 19న జరిగిన ఉన్నత స్థాయి సమావేశంలో , ప్రధానమంత్రి, పి అండ్ కె ఎరువుల ధరలలో పెరుగుదల ఉండరాదని, ధరల పెరుగుదల భారాన్ని రానున్న ఖరీఫ్ సీజన్ కు ఒక సారి చర్యగా ప్రభుత్వం భరిస్తుందని ,ప్రకటించారు. ప్రస్తుత కోవిడ్ సమయంలో రైతుల కష్టాలు తీర్చేందుకు ఈ చర్య తీసుకున్నట్టు ప్రకటించారు..
డిఎపి సబ్సిడీ రేటును బ్యాగ్ కు రూ 511 నుంచి రూ 1211 లకు పెంచారు. అంటే బ్యాగ్కు సబ్సడీ 700 రూపాయలు పెంచారు. దీనితో డిఎపి ఎరువు రైతులకు గత సంవత్సరం నాటి ధర అయిన బ్యాగ్ రూ 1200 ల ధరకే అందుబాటులో ఉండనుంది. డిఎపి ఎరువు సబ్సిడీని 140 శాతం పెంచారు. ఇతర పి అండ్ క ఎరువుల ధరలు కూడా దాదాపు గత ఏడాది ధరకు అందుబాటులో ఉండనున్నాయి. ఖరీఫ్ సీజన్లో ప్రభుత్వం అదనంగా 14,775 కోట్ల రూపాయలను సబ్సిడీ కింద ఖర్చుచేయనుంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.51 కోట్ల డోసులు  అందించారు
గత 24 గంటల్లో 2,44,178 డోసులు అందించారు
దేశవ్యాప్త క్రియాశీల కేసుల సంఖ్య 1,783
మొత్తం కేసుల్లో క్రియాశీల కేసులు 0.01%
ప్రస్తుత రికవరీ రేటు 98.81%
గత 24 గంటల్లో 83 మంది కోలుకున్నారు. దీంతో, కోలుకున్నవారి మొత్తం సంఖ్య 4,41,50,372 కు పెరిగింది.
గత 24 గంటల్లో 111 కొత్త కేసులు నమోదయ్యాయి.
రోజువారీ పాజిటివిటీ రేటు 0.07%
వారపు పాజిటివిటీ రేటు 0.07%
గత 24 గంటల్లో చేసిన 1,59,069 కొవిడ్ పరీక్షలతో కలిపి ఇప్పటివరకు 91.56 కోట్ల పరీక్షలు చేశారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
టీసీసీసీపీఆర్-2018 కింద ప్రధాన సంస్థల ద్వారా హెడర్లు, కంటెంట్ టెంప్లేట్ల రీవెరిఫికేషన్
బ్యాంకులు, ఇతర ఆర్థిక సంస్థలు, బీమా కంపెనీలు, వాణిజ్య కంపెనీలు, వ్యాపారార సంస్థ టెలికాం చందాదారులకు వాణిజ్య సందేశాలను ఎస్ఎంఎస్ రూపంలో పంపుతాయి. ట్రాయ్ యొక్క టీసీసీసీపీఆర్-2018 నిబంధనలలో ఈ సంస్థలను ప్రిన్సిపల్ ఎంటిటీలు గా పరిగణిస్తారు. రెగ్యులేటరీ ఫ్రేమ్వర్క్ ప్రకారం ఈ ప్రయోజనం కోసం పెస్కి కేటాయించిన రిజిస్టర్డ్ హెడర్లను ఉపయోగించి మాత్రమే ఏదైనా వాణిజ్య కమ్యూనికేషన్ జరుగుతుంది. హెడ్డర్ అంటే వాణిజ్య సమాచారాలను పంపడానికి ఈ నిబంధనల ప్రకారం పెస్ కు కేటాయించబడిన ఆల్ఫాన్యూమరిక్ స్ట్రింగ్. యాక్సెస్ ప్రొవైడర్లతో రిజిస్టర్ చేయబడిన కంటెంట్ టెంప్లేట్లను పొందడానికి పెస్ అవసరం. ఎస్ఎంఎస్ ద్వారా ఏదైనా వాణిజ్యపరమైన కమ్యూనికేషన్ యాక్సెస్ ప్రొవైడర్తో పెస్ ద్వారా నమోదు చేయబడిన కంటెంట్ టెంప్లేట్కు వ్యతిరేకంగా స్క్రబ్బింగ్ చేయబడుతుంది. అది విఫలమైతే అటువంటి ఎస్ఎంఎస్ వినియోగదారులకు పంపిణీ చేయడానికి అనుమతించబడదు. కొన్ని పేస్ పెద్ద సంఖ్యలో హెడర్లు మరియు కంటెంట్ టెంప్లేట్లను నమోదు చేశాయని మరియు కొన్ని సమయాల్లో వీటిలో కొన్నింటిని.. కొందరు టెలిమార్కెటర్లు దుర్వినియోగం చేస్తున్నారని ట్రాయ్ గమనించింది. దీన్ని ఆపడానికి, ట్రాయ్ తన ఫిబ్రవరి 16, 2023 నాటి సూచన ద్వారా డీఎల్టీ ప్లాట్ఫారమ్లో అన్ని రిజిస్టర్డ్ హెడర్లు & కంటెంట్ టెంప్లేట్ల రీవెరిఫికేషన్ కోసం ఆదేశించింది. డైరెక్షన్ జారీ చేసిన తేదీ నుండి వరుసగా 30 మరియు 60 రోజులలోపు వెరిఫై చేయలని అలాంటి అన్ని హెడర్లు మరియు మెసేజ్ టెంప్లేట్లను బ్లాక్ చేయాలని సూచించింది. ఫిబ్రవరి 2023లో, ట్రాయ్ సంస్థ ఆర్బీఐ, సెబీ, ఎన్.హెచ్.ఎ మరియు అన్ని కేంద్ర/రాష్ట్ర ప్రభుత్వ విభాగాలకు లేఖలు రాసింది. వారివారి పరిధిలో బల్క్ ఎస్ఎంఎస్ లను పంపే అన్ని సంస్థలు/డిపార్ట్మెంట్లను ఈ విషయమై అవగాహన కల్పించాలని అభ్యర్థించింది. హెడర్ మరియు సందేశ టెంప్లేట్లు దుర్వినియోగం కాకుండా ఉండేందుకు వారివైపు నుంచి తీసుకోవాల్సిన చర్యలను గురించి కూడా అవగాహన చర్యలు చూపట్టాలని ట్రాయ్ కోరింది. చాలా మంది పెస్ లు హెడర్లు మరియు కంటెంట్ టెంప్లేట్ల వెరిఫికేషన్ను ఇంకా పూర్తి చేయలేదని గమనించబడింది. పెస్ ద్వారా సమయానుకూలంగా చర్య తీసుకోనందున, అటువంటి పెస్లకు కేటాయించిన శీర్షికలు మరియు కంటెంట్ టెంప్లేట్లు దుర్వినియోగానికి గురయ్యే అవకాశం ఉంది. యు స్పామ్ రూపంలో మరియు ఆర్థిక మోసాల రూపంలో ప్రజలకు అసౌకర్యాన్ని కలిగించవచ్చు. హెడర్లు మరియు కంటెంట్ టెంప్లేట్ల రీ-వెరిఫికేషన్ను పొందడానికి పెస్లో కొంత ఆలస్యం జరిగితే వాటి హెడర్లు, కంటెంట్ టెంప్లేట్లు మరియు మెసేజ్లు బ్లాక్ చేయవచ్చు. ఈ విషయమై ట్రాయ్ రాబోయే రెండు వారాల్లో పురోగతిని సమీక్షిస్తుంది. అవసరమైతే తగిన దిశానిర్దేశం చేయవచ్చు. అందువల్ల, అన్ని పెస్ హెడర్లు మరియు కంటెంట్ టెంప్లేట్ల ధ్రువీకరణ ప్రక్రియను వెంటనే పూర్తి చేయాలని సూచించడమైంది.
రక్షణ మంత్రిత్వ శాఖ
తొమ్మిదో 'అంతర్జాతీయ యోగా దినోత్సవం' సందర్భంగా 'భారతమాల' నిర్మించిన భారత సైన్యం
తొమ్మిదో అంతర్జాతీయ యోగా దినోత్సవాన్ని భారత సైన్యం ఘనంగా జరుపుకుంది. భారతదేశంలో సూర్యుడి తొలి కిరణాలు సోకే డోంగ్లోని తూర్పు అంచు నుంచి, 1971 యుద్ధం జరిగిన రాజస్థాన్లోని లాంగేవాలా ఇసుక దిబ్బల వరకు, సియాచిన్లోని ఎత్తైన మంచు ప్రాంతాల నుంచి నుంచి అండమాన్ & నికోబార్ దీవులు సహా కన్యాకుమారిలోని దక్షిణ కొన వరకు, దేశ సరిహద్దు ప్రాంతాలన్నింటిలో యోగా నిర్వహించడం ద్వారా సైన్యం 'భారతమాల'ను ఏర్పాటు చేసింది. సైనికులు, వారి కుటుంబాలు, పిల్లలు, పౌరులు ఈ కార్యక్రమాల్లో చురుకుగా పాల్గొన్నారు. అన్ని ప్రదేశాల్లో స్థానిక ప్రజలు యోగా కార్యకలాపాలకు సహకరించారు.
న్యూదిల్లీలోని దిల్లీ కాంట్లో ఉన్న కరియప్ప పరేడ్ గ్రౌండ్లో నిర్వహించిన సామూహిక యోగా కార్యక్రమానికి ఆర్మీ స్టాఫ్ చీఫ్ జనరల్ మనోజ్ పాండే ముఖ్య అతిథిగా హాజరయ్యారు. భారత్-ఆఫ్రికా భాగస్వామ్యం నేపథ్యంలో, ఐక్యరాజ్యసమితి మిషన్ కోసం ఆఫ్రికా దేశాల్లో ఉన్న భారతీయ సైన్యం, ఇతర దేశాల్లో ఉన్న శిక్షణ బృందాలు ఆయా ప్రాంతాల్లో యోగా కార్యక్రమాలు నిర్వహించాయి.
యుగయుగాలుగా భారతీయ సంస్కృతిలో భాగంగా ఉన్న యోగా, వివిధ రూపాలతో ప్రపంచవ్యాప్తంగా ఆదరణ సంపాదించింది. యోగా ద్వారా అనారోగ్యాల నుంచి విముక్తి, వైద్య ప్రభావాలను శాస్త్రీయ సమాజం కూడా గుర్తించింది. మోహరించిన ప్రదేశంతో సంబంధం లేకుండా, యోగాను రోజువారీ కార్యకలాపాల్లో భాగం చేయడంలో భారతీయ సైన్యం ఎప్పుడూ ముందంజలో ఉంటుంది. జాతీయ స్థాయి ప్రయత్నాల్లో భాగంగా, స్థానిక ప్రజలను, ప్రత్యేకించి మారుమూల సరిహద్దు ప్రాంతాల్లో యోగా పట్ల అవగాహన పెంచడం, యోగా విస్తరణ కోసం కార్యశాలలు నిర్వహించడం వంటివి భారత సైన్యం ఎప్పటికప్పుడు చేస్తూనే ఉంది.
ప్రధాన మంత్రి కార్యాలయం
శ్రీ పి.వి. చలపతి రావు కన్నుమూత పట్ల సంతాపాన్ని వ్యక్తం చేసిన ప్రధాన మంత్రి
చిరకాలానుభవం కలిగినటువంటి బిజెపి నేత శ్రీ పి.వి. చలపతి రావు కన్నుమూత పట్ల ప్రధాన మంత్రి శ్రీ నరేంద్ర మోదీ దుఃఖాన్ని వ్యక్తం చేశారు.
శ్రీ నరేంద్ర మోదీ ఒక ట్వీట్ లో -
‘‘శ్రీ పి.వి. చలపతి రావు గారి ని ఆయన అందించినటువంటి విశిష్టమైన సేవ కు మరియు దేశభక్తి యుక్తమైన అభినివేశానికి గాను స్మరించుకోవడం జరుగుతోంది. అసంఖ్యాకం గా ఉన్న బిజెపి కార్యకర్తల కు ఆయన ఒక ప్రేరణ మూర్తి గా నిలుస్తారు. ఆయన ఇక లేరని తెలిసి బాధ పడుతున్నాను. ఆయన కుటుంబ సభ్యుల కు మరియు ఆయన ను ప్రశంసించే వారి కి ఇదే నా సంతాపం. ఓం శాంతి.’’ అని పేర్కొన్నారు.
ప్రధాన మంత్రి కార్యాలయం
ఫ్రాన్స్ యొక్కఅధ్యక్షుని తో సమావేశమైన ప్రధాన మంత్రి
ఫ్రెంచ్ గణతంత్రం అధ్యక్షుడు శ్రీ ఇమేన్యుయల్ మేక్రోన్ తో ప్రధాన మంత్రిశ్రీ నరేంద్ర మోదీ 2023 సెప్టెంబరు 10వ తేదీ నాడు న్యూ ఢిల్లీ లో జి-20 శిఖర సమ్మేళనం జరిగిన సందర్భం లో ఓ ద్వైపాక్షిక సమావేశం లో పాలుపంచుకొన్నారు. 2023 జులై 14వ తేదీ నాడు ఫ్రెంచ్ జాతీయ దినం సందర్భం లో ఫ్రాన్స్ అధ్యక్షుడు శ్రీ ఇమేన్యుయెల్ మేక్రోన్ ఆహ్వానించిన మీదట ప్రధాన మంత్రి విశిష్ట అతిథి హోదా లో పాలుపంచుకొన్నారు. ఆయన 2023 జులై లో పేరిస్ కు వెళ్లారు. ఈ క్రమం లో భారతదేశం- ఫ్రాన్స్ వ్యూహాత్మక భాగస్వామ్యం యొక్క 25వ వార్షికోత్సవాన్ని కూడా జరపడమైంది. ఈ యాత్ర అనంతరం అధ్యక్షుడు శ్రీ మేక్రోన్ భారతదేశాని కి విచ్చేశారు.
జి-20 కి భారతదేశం ఫలప్రదం గా అధ్యక్షత ను వహించినందుకు గాను అధ్యక్షుడు శ్రీ మేక్రోన్ ప్రధాన మంత్రి కి అభినందనలను వ్యక్తం చేశారు. ఈ విషయం లో ఫ్రాన్స్ యొక్క సమర్థన కు గాను అధ్యక్షుని కి ప్రధాన మంత్రి ధన్యవాదాలను తెలియజేశారు.
నేతలు ఇద్దరు ద్వైపాక్షిక సంబంధాల ను గురించి, మరీ ముఖ్యం గా ‘హొరైజన్ 2047’, ఇండో--పసిఫిక్ రోడ్ మేప్ మరియు ప్రధాన మంత్రి ఇటీవలి యాత్ర అనంతరం ఒనగూరిన ఇతర ఫలితాల ను గురించి సమీక్ష ను నిర్వహించారు. రక్షణ, అంతరిక్షం పారిశ్రమిక మరియు స్టార్ట్- అప్ సంబంధి సహకారం, పరమాణు శక్తి, ఎస్ఎమ్ఆర్ మరియు ఎఎమ్ఆర్ సాంకేతికతలను సంయుక్తం గా అభివృద్ధి పరచడం, డిజిటల్ పబ్లిక్ ఇన్ ఫ్రాస్ట్రక్చర్, క్రిటికల్ టెక్నాలజి, కనెక్టివిటి, శక్తి, జలవాయు పరివర్తన, విద్య, నేశనల్ మ్యూజియమ్ సంబంధి సహకారం, ప్రజల మధ్య పరస్పర సంబంధాలు వంటి రంగాల లో లక్ష్యాల సాధన కు సహకరించుకొనే అంశాలు కూడా చర్చ లో చోటు చేసుకొన్నాయి.
నేతలు ఉభయులు ఇండో- పసిఫిక్ ప్రాంతం సహా ముఖ్యమైనటువంటి అంతర్జాతీయ మరియు ప్రాంతీయ ఘటనక్రమాల పైన కూడా వారి అభిప్రాయాల ను ఒకరి తో మరొకరు వెల్లడి చేసుకొన్నారు. బహుపక్షీయ వాదం లో సంస్కరణ లు అవసరం అంటూ వారు నొక్కిపలికారు. ఇండియా-మిడిల్ ఈస్ట్- యూరోప్ ఇకానామిక్ కారిడర్  ప్రకటన ను వారు స్వాగతించారు. ఐఎమ్ఇసి అమలు అయ్యేటట్టుగా కలసికట్టుగా పనిచేయాలి అని వారు సంకల్పాన్ని చెప్పుకొన్నారు.
భారతదేశం యొక్క చంద్రయాన్-3 మిశన్ సఫలం అయినందుకు ప్రధాన మంత్రి కి అభినందనల ను అధ్యక్షుడు శ్రీ మేక్రోన్ తెలియజేశారు. నేత లు ఇరువురు భారతదేశం- ఫ్రాన్స్ అంతరిక్ష సహకారాని కి ఆరు దశాబ్దాలు అయిన సంగతి ని గుర్తు కు తెచ్చుకొన్నారు.
ఆర్థిక మంత్రిత్వ శాఖ
ప్రభుత్వాన్ని 392 కోట్ల రూపాయలకు పైగా మోసం చేసిన కేసులో సీజీఎస్టీ తూర్పు ఢిల్లీ కమిషనరేట్ ఇద్దరిని అరెస్టు చేసింది
నకిలీ బిల్లింగ్ కార్యకలాపాలను నిర్మూలించడానికి నిరంతర చేస్తున్న ప్రయత్నాల్లో భాగంగా సెంట్రల్ గూడ్స్ అండ్ సర్వీస్ ట్యాక్స్  ఢిల్లీ  కమిషనరేట్ అధికారులు మరో విజయాన్ని సాధించారు. నకిలీ ఇన్పుట్ టాక్స్ క్రెడిట్ తయారు చేయడానికి మరియు పొందటానికి ఏర్పాటు చేసిన కల్పిత సంస్థల యొక్క భారీ నెట్వర్క్ను అధికారులు గుర్తించారు. ఒక కల్పిత సంస్థల నెట్వర్క్ను శ్రీ నరేష్ ధౌండియాల్, శ్రీ దేవేందర్ కుమార్ గోయల్తో కలిసి వృత్తిపరంగా చార్టెడ్ అకౌంటెంట్గా నిర్వహిస్తున్నారు. శ్రీ నరేష్ ధౌండియాల్ మరియు శ్రీ దేవేందర్ కుమార్ గోయల్ ఇద్దరూ ఎస్సెల్ గ్రూప్ మాజీ ఉద్యోగులు. వారు ప్రస్తుతం ఎస్సెల్ గ్రూపుతో అధికారికంగా పని చేయనప్పటికీ, వారు చెప్పిన సమూహానికి అనుమతించలేని ఐటిసిని పంపిస్తున్నారు. బోగస్ ఐటిసికి ఉనికిలో లేని మరియు నకిలీ సంస్థల నుండి ఎస్సెల్ గ్రూప్ యొక్క సంస్థలకు ఎటువంటి వస్తువులు లేదా సేవలను వాస్తవంగా సరఫరా చేయకుండా మధ్యవర్తిత్వ సంస్థల ద్వారా వాటిని సృష్టించారని పరిశోధనలో గుర్తించారు. ఎస్సెల్ గ్రూప్ జిఎస్టి యొక్క అనుమతించలేని ఇన్పుట్ టాక్స్ క్రెడిట్, ఆదాయపు పన్ను ఎగవేత కోసం పుస్తక ఖర్చులు మరియు వారి లిస్టెడ్ కంపెనీల వాటా ధరలను పెంచడానికి వారి టర్నోవర్ను పెంచడానికి వీలు కల్పించడానికి ఇది వ్యవహారం జరిగింది.
శ్రీ నరేష్ ధౌండియాల్ ఎస్సెల్ గ్రూప్ కోసం బహుళ కల్పిత మధ్యవర్తిత్వ సంస్థలను చేర్చుకున్నారు. శ్రీ దేవేందర్ కుమార్ గోయల్, సిఎ అటువంటి కల్పిత మధ్యవర్తిత్వ సంస్థల కోసం అనేక ఇతర కల్పిత మరియు ఉనికిలో లేని సంస్థల నకిలీ ఇన్వాయిస్లను సృష్టించారు. అటువంటి కల్పిత మధ్యవర్తిత్వ సంస్థలు ఆమోదించిన మొత్తం నకిలీ ఇన్పుట్ టాక్స్ క్రెడిట్ రూ. 92.18 కోట్లు కాగా, పెద్ద నెట్వర్క్కు సంబంధించిన ఇతర కల్పిత మరియు ఉనికిలో లేని సంస్థలు పంపిన మొత్తం నకిలీ ఇన్పుట్ టాక్స్ క్రెడిట్ రూ. 300 కోట్లు. ఈ విధంగా రూ.3000 కోట్ల విలువైన బోగస్ ఇన్వాయిస్లు జారీ చేయడం ద్వారా ప్రభుత్వ ఖజానాకు రూ. 392 కోట్లు నష్టం వాటిల్లింది. దర్యాప్తులో ఇది మరింత పెరిగే అవకాశం ఉంది. M / s వెర్టిలింక్ మీడియా సొల్యూషన్స్ ప్రైవేట్ లిమిటెడ్ ఈ ఎగవేతను అంగీకరించింది. స్వచ్ఛందంగా రూ .2.5 కోట్లు జమ చేసింది.
సిజిఎస్టి సెక్షన్ 132   మరియు 132   కింద పేర్కొన్న ప్రభుత్వ ఖజానా మరియు తెలిసి చేసిన నేరాలకు మోసం చేయాలనే ఉద్దేశ్యంతో శ్రీ నరేష్ ధౌండియాల్ మరియు శ్రీ దేవేందర్ కుమార్ గోయల్, సిఎలపై నేరపూరత కుట్రకిందగ కేసు నమోదు చేసి దర్యాపు చేపట్టారు. చట్టం 2017 సెక్షన్ 132  లోని నిబంధనల ప్రకారం గుర్తించదగిన మరియు నాన్-బెయిలబుల్ నేరాలు మరియు చట్టం ఐబిడ్ యొక్క సెక్షన్ 132 లోని ఉప సెక్షన్ 1 లోని క్లాజ్  కింద శిక్షార్హమైనది. సిజిఎస్టి చట్టం, 2017 లోని సెక్షన్ 69  కింద శ్రీ నరేష్ ధౌండియాల్, సిఐలను అరెస్టు చేసి, 04.03.2021 న డ్యూటీ మేజిస్ట్రేట్ ముందు హాజరుపరిచారు. వారిని 18.03.2021 వరకు 14 రోజుల జ్యుడీషియల్ కస్టడీకి రిమాండ్ చేశారు. ఈ కేసులో తదుపరి దర్యాప్తు ప్రక్రియలో ఉంది.
జీఎస్టీ పన్ను ప్రారంభమైనప్పటి నుండి రూ.4,450.86 కోట్ల జీఎస్టీ ఎగవేతకు సంబంధించి ఢిల్లీ జోన్ వివిధ కేసులలో 30 మంది అరెస్టులు చేసిందని తెలిపారు.
ప్రధాన మంత్రి కార్యాలయం
శ్రీ కళ్యాణ్ సింగ్ మృతి పట్ల సంతాపం వ్యక్తం చేసిన - ప్రధానమంత్రి
ఉత్తర ప్రదేశ్ మాజీ ముఖ్యమంత్రి, గవర్నర్, సీనియర్ నాయకుడు శ్రీ కళ్యాణ్ సింగ్ గారి మృతి పట్ల ప్రధానమంత్రి శ్రీ నరేంద్ర మోదీ తీవ్ర విచారం వ్యక్తం చేశారు.
ఈ విషయమై ప్రధానమంత్రి సామాజిక మాధ్యమం ద్వారా వరుస ట్వీట్లు చేస్తూ,
"నేను మాటల్లో చెప్పలేనంత బాధపడ్డాను. కల్యాణ్ సింగ్ గారు ఒక గొప్ప రాజనీతిజ్ఞుడు, అనుభవజ్ఞుడైన నిర్వాహకుడు, క్షేత్ర స్థాయి నాయకులు మరియు గొప్ప వ్యక్తి. ఉత్తర ప్రదేశ్ అభివృద్ధికి ఆయన అపారమైన కృషి చేశారు. ఆయన కుమారుడు శ్రీ రాజ్ వీర్ సింగ్ తో మాట్లాడి సంతాపం తెలియజేశాను. ఓం శాంతి.
భారతదేశ సాంస్కృతిక పునరుజ్జీవనానికి కళ్యాణ్ సింగ్ గారు చేసిన కృషికి రాబోయే తరాలు ఎప్పటికీ రుణపడి ఉంటాయి. ఆయనకు భారతీయ విలువల పట్ల దృఢమైన విశ్వాసం ఉంది. మన శతాబ్దాల పురాతన సంప్రదాయాల పట్ల ఆయన గర్వపడతారు.
సమాజంలోని అట్టడుగు వర్గాలకు చెందిన కోట్లాది మందికి కళ్యాణ్ సింగ్ గారు మద్దతుగా నిలిచారు. రైతులు, యువకులు, మహిళల సాధికారత కోసం ఆయన అనేక ప్రయత్నాలు చేశారు." అని పేర్కొన్నారు.
ప్రధాన మంత్రి కార్యాలయం
పూర్వ ప్రధాని శ్రీ లాల్ బహాదుర్ శాస్త్రి వర్థంతి నాడు శ్రద్ధాంజలి ఘటించిన ప్రధాన మంత్రి
భారతదేశ పూర్వ ప్రధాని శ్రీ లాల్ బహాదుర్ శాస్త్రి వర్ధంతి సందర్భంగా ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు.
“శాస్త్రి గారి పుణ్య తిథి రోజున ఆయనకు మనం శ్రద్ధాంజలిని ఘటిస్తున్నాం. ఆయన నిష్కళంకమైన సేవను మరియు సాహసోపేతమైన నాయకత్వాన్ని తరాల తరబడి స్మరించుకోవడం జరుగుతుంది” అని ప్రధాన మంత్రి తన సందేశంలో పేర్కొన్నారు.